Dette er prins Johan Friso: Ofret tronen for kjærligheten
Prins Johan Friso var inntil da andremann i arverekkefølgen til tronen etter sin bror, Kronprins Willem Alexander. Perfekte hustru Det var kjærligheten som ble den utløsende faktoren til at prinsen trakk sine rettigheter som tronarving. Hans kommende kone, Mabel Wisse Smit (43), virket umiddelbart som den perfekte hustru: en forkjemper for bistand og menneskerettigheter, en fortid som FN-ansatt og medarbeider ved et demokratiinstitutt som mangemilliardæren og bryllupsgjest George Soros hadde i Brüssel. Mafiaboss Det som ikke kom frem var at Mabel Wisse Smit tidligere hadde pleid nær kontakt med Klaas Bruinsma, som i Nederland var kjent som en av landets største narkotikahandlere. Bruinsma ble skutt ned og drept av et mafiamedlem foran Hilton-hotellet i Amsterdam sommeren 1991. Etter at prins Johan Friso og Mabel Wisse Smit offentliggjorde gifteplanene, skrev daværende statsminister i Nederland, Jan Peter Balkenende, et brev til parlamentet hvor han opplyste at Mabel Wisse Smit hadde gitt uriktig informasjon om sitt forhold til Bruinsma.På grunn av dette ble det heller ikke søkt om tillatelse til ekteskapet, slik nederlandsk lov krever dersom man skal beholde sin plass i arverekkefølgen til tronen. Prins Johan Friso og hans kone innrømmet i etterkant at de hadde gitt mangelfulle opplysninger, men at de ikke hadde løyet. De benektet også enhver mistanke om et kjærlighetsforhold mellom Mabel Wisse Smit og Klaas Bruinsma. Men Nederland fikk sitt «Mabelgate».Paret bestemte seg likevel for å gifte seg. Dermed mistet prinsen retten til den nederlanske tronen. Mabel Wisse Smit ble samtidig medlem av den nederlandske kongefamilien, men ikke av selve kongehuset. Bryllupet fant sted i 2004. Både dronning Sonja og kong Harald var til stede. Paret har to døtre, Luana på seks år og Zaria på fem år. Begge har grevinnetitler.Også prinsens storebror, kronprins Willem Alexander, fikk nesten sitt bryllup stoppet av det nederlandske parlamentet da det dukket opp informasjon om at hans forlovede prinsesse Maximas far hadde tilknytning til det argentinske militærdiktaturet på 1970-tallet.
Da prins Johan Friso (43) giftet seg i 2004 - med det norske kongeparet til stede - valgte han samtidig å si fra seg retten til den nederlandske tronen.